จาง ต้งเหลียง

จาง ต้งเหลียง หรือ นิโคลาส เต๋า (p=Zhāng Dòngliáng; ชื่อภาษาอังกฤษ: Nicholas Teo) เป็นนักร้องและนักแสดงชาวมาเลเซียที่มีชื่อเสียง

**ประวัติ**
นิโคลัส เต๋า หรือที่รู้จักกันในชื่อ นิโคลัส จาง นักร้องหนุ่มเชื้อสายจีน-มาเลเซีย สังกัดค่าย Play Music เกิดเมื่อวันที่ 29 พฤศจิกายน ปี 1981 ก่อนที่จะกลับมาเลเซีย นิโคลัสเคยศึกษาอยู่ที่ไต้หวันและยังเคยชนะการแข่งขันได้รับรางวัลนักร้องยอดเยี่ยมท่ามกลางผู้เข้าแข่งขันจากมหาวิทยาลัยไต้หวันแห่งอื่นๆอีกด้วย หลังจากนั้นนิโคลัสก็ได้รับข้อเสนอให้เข้าไปสมัครเป็นนักร้องแบ๊คอัพ (คนร้องประสานเสียงร่วมกับนักร้องนำ) แต่เขาก็ปฏิเสธไป นิโคลัสบินกลับมาเลเซียทั้งๆที่ยังเรียนไม่จบ เขาเข้าร่วมแข่งขันร้องเพลงในเวที “2002 Astro Talent Quest” และชนะการแข่งขันได้ที่ 1 จากเพลง黃昏(Huáng Hūn) เพลงต้นฉบับของ Zhou Chuan Xiong ซึ่งส่งผลให้เขาได้เซนต์สัญญากับ Music Street ในปี 2003 ที่ไต้หวัน วันที่ 18 มิถุนายน ปี 2004 นิโคลัสวางจำหน่ายอัลบั้มแรกของเขาในชื่ออัลบั้ม首選張棟樑 (“1st Choice Nicholas”) ภายหลัง Music Street ได้รวมเข้ากับบริษัท Warner Music ส่วน Play Music เป็นบริษัทย่อยของบริษัท Musicstreet Pte Ltd. ของสิงคโปร์ ในปี 2006 นิโคลัสได้รับรางวัลจากงาน 2006 Hito Newcomer Award ที่ไต้หวัน นอกจากนี้เขายังประสบความสำเร็จจากการทัวร์คอนเสิร์ตที่ชื่อว่า From Now On Concert Tour ที่ประเทศมาเลเซีย สิงคโปร์ และอินโดนีเซียในช่วงครึ่งปีแรกของปี 2008 อีกด้วย
แม้ว่านิโคลัสจะเป็นลูกครึ่งจีน-มาเลเซีย แต่ด้วยรอยยิ้มของเขาที่ละม้ายคล้ายกับ คิมแจวอน (Kim Jae Won) ดาราเกาหลี จึงทำให้เขามักถูกเข้าใจผิดบ่อยๆ
ซินดี้ หวัง เป็นนักแสดงและนักร้องหญิงเพียงคนเดียวที่ได้ร่วมงานกับนิโคลัสในละคร Smiling Pasta ในปี 2006 และภาพยนตร์แอนิเมชั่นเรื่อง Ratatouille ในปี 2007 จนกระทั่งถึงปัจจุบันนี้
ในเวลานี้ นิโคลัสมีข่าวลือกับซินดี้ หวัง หลังจากที่ทั้งคู่สร้างเซอร์ไพรส์ด้วยการปรากฏตัวในงานแจกลายเซนต์ซึ่งกันและกัน ซินดี้ปรากฏตัวในงานแถลงข่าวเปิดตัวอัลบั้ม Prince Nicholas อัลบั้มล่าสุดของนิโคลัส และมอบรองเท้าแก้วให้เป็นของขวัญ ซึ่งภายหลังเขาก็สวมใส่ นิโคลัสเองก็ปรากฏตัวในงานแจกลายเซ็นอัลบั้ม Magic Cyndi อัลบั้มล่าสุดของซินดี้และมอบเครื่องรางความรักให้เป็นของขวัญเช่นกัน
นิโคลัสเคยเข้าเรียนเปียโนสมัยยังเด็กจากการสนับสนุนของคุณแม่ แต่น่าเสียดายที่ภายหลังเขาก็เลิกเล่น อย่างไรก็ตาม นิโคลัสได้วางแผนที่จะแสดงดนตรีในคอนเสิร์ต Fisherman's Pier Celebration Concert in Taiwan คอนเสิร์ตของเขาในปี 2007 แต่ด้วยข้อจำกัดของเวลา ก็ทำให้ต้องล้มเลิกความคิดนั้นไป ซึ่งนิโคลัสก็หวังว่า เขาคงจะมีโอกาสอีกครั้งในอนาคตข้างหน้า
ฟิช เหลียง (Fish Leong) และนิโคลัส เป็นเพื่อนสนิทที่มาจากประเทศมาเลเซียและทำงานในวงการที่ไต้หวันเหมือนกัน เคยมีข่าวลือว่าทั้งคู่เคยอยู่ด้วยกันก่อนนิโคลัสจะเปิดคอนเสิร์ตแรกที่กัวลาลัมเปอร์ แต่อย่างไรก็ตาม นิโคลัสก็ออกมาปฏิเสธว่าเขานับถือเธอในฐานะที่เขาเป็นรุ่นพี่ในวงการเพลงเท่านั้น
ในช่วงโปรโมทละคร Smiling Pasta ซินดี้เปิดเผยว่า นิโคลัส เป็นชายหนุ่มผู้เชี่ยวชาญในการจูบมาก

**ผลงานเพลง**

**อัลบั้มเดี่ยว**
 2004 1st Choice Nicholas 首選張棟樑- 2005 Nicholas 張棟樑首張同名專輯 (Taiwan Version)- 2006.02 Only Nicholas 主打張棟樑- 2007.06 Prince Nicholas 王子- 2008.04 From Now On New Songs + Best Selection

**EP**
 2005 Dearly Love You EP 只在乎你 EP (Malaysia Only)

**เพลงประกอบละคร**
 2006 Smiling Pasta OST 微笑PASTA電視原聲帶- 2008 Invincible Shan Bao Mei OST

**ผลงานด้านการแสดง**

**ภาพยนตร์**
 2007 Ratatouille 料理鼠王 (พากษ์เสียงภาษาจีนกลาง)- 2006 Third Generation (第三代)

**ละคร**
 2008 Invincible Shan Bao Mei (無敵珊寶妹) แสดงเป็น Sun Wu Di (孫無敵)- 2006 Smiling Pasta (微笑 Pasta) แสดงเป็น He Qun 何群

**โฆษณา**
 Red Box Karaoke OK KTV (2004)- Alcatel “One Touch (TM) 735” (2004)- Besta E-Dictionary CD608 & CD616 (2003-2005)- SONY HANDYCAM DCR-PC55E (2004-2005)- Besta E-Dictionary CD618Pro (2005-2006)- Zheng Tea (2006-2008)- Phillip Morgan Glasses (2006-2008)- HBoy Fashion Line (2006-2007)- LG Mobile Model KF510 (2008)

**รางวัล**
 TVB8 Best New Talent Artiste - Gold Award (2003)- HITO Newcomer Award (2006)- Malaysia PWH Award (2006)- Red Box Karaoke Annual K-Songs Top 20 (2007)- 1st Kiss Apple Love Song Chart Award (2008)- Malaysia Leaping Youth Most Yeah! Award (2008)

**อ้างอิง**

**แหล่งข้อมูลอื่น**
  ประวัติจางต้งเหลียงfix-attempted=yes -  แฟนคลับจางต้งเหลียงในไทย-  จางตงเหลียง - Nicholas Teo-  ประวัติจางต้งเหลียง 2 date=2014-07-25 
หมวดหมู่:นักร้องชาวมาเลเซีย
หมวดหมู่:นักแสดงมาเลเซีย
หมวดหมู่:นักแสดงไต้หวัน
หมวดหมู่:ชาวมาเลเซียเชื้อสายจีน
หมวดหมู่:บุคคลจากกูจิง